केंद्रीय कोयला, विद्युत, नवीन एवं नवीकरणीय ऊर्जा राज्‍य मंत्री (स्‍वतंत्र प्रभार) पीयूष गोयल ने कहा कि भारत ने 2022 तक 20,000 मेगावाट सौर विद्युत उत्‍पादन की परिकल्‍पना के सौर ऊर्जा अभियान के लक्ष्‍य को तय करते हुए विश्‍व के सबसे बड़े अक्षय ऊर्जा कार्यक्रम का शुभारंभ किया है। श्री गोयल ने कहा कि माननीय प्रधानमंत्री ने इस लक्ष्‍य को और आगे बढ़ाते हुए 1,00,000 मेगावाट कर दिया है। उन्‍होंने कहा कि उनका मंत्रालय सौर ऊर्जा परियोजनाओं के 19,000 मेगावाट के लिए पहले से ही बोली लगा चुका है और 2017 तक जितना शीघ्र संभव हो सके 20,000 मेगावाट की स्‍थापित क्षमता को प्राप्‍त किया जाएगा। हालांकि उन्‍होंने आगाह भी किया कि सभी अक्षय ऊर्जा कार्यक्रम तभी दीर्घकालिक हो सकते हैं, जबकि वे आर्थिक रूप से व्‍यवहार्य हों।